ddrg/super_eurlex huggingface dataset:
Oficiālais Vēstnesis L 185 , 28/07/1993 Lpp. 0010 - 0010

Speciālizdevums somu valodā: Nodaļa 3 Sējums 51 Lpp. 0069

Speciālizdevums zviedru valodā: Nodaļa 3 Sējums 51 Lpp. 0069



Komisijas Regula (EEK) Nr. 2040/93 (1993. gada 27. jūlijs), kas nosaka ražošanas atbalsta apjomus Madeirā cilvēku uzturam domātajiem kartupeļiem un sēklas kartupeļu un lapu cigoriņu ražošanas atbalsta apjomus Azoru salās, kurus Padome izteikusi ECU un kuri samazināti pēc monetārās pārdalīšanas EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, kas piemērojamas kopējās lauksaimniecības politikas mērķiem [1], un jo īpaši tās 9. panta 1. punktu, tā kā Komisijas 1992. gada 28. decembra Regulā (EEK) Nr. 3824/92, kas pēc 1992. gada septembra un novembra monetārās pārdalīšanas groza ECU izteiktās cenas un summas [2], kurā jaunākie grozījumi izdarīti ar Regulu (EEK) Nr. 1663/93 [3], noteikts to cenu un summu saraksts, kuras saskaņā ar automātisku negatīvu monetāro nesaskaņu novēršanu, sākot no 1993./94. tirdzniecības gada, ietekmē koeficients 1,013088, kas noteikts Komisijas Regulā (EEK) Nr. 537/93 [4], kura grozīta ar Regulu (EEK) Nr. 1331/93 [5]; tā kā Regulas (EEK) Nr. 3824/92 2. pants paredz, ka būtu jāprecizē iegūtais cenu un summu samazinājums katrai nozarei un jānosaka samazināto cenu lielums; tā kā Padomes Regulā (EEK) Nr. 1600/92 [6], kura grozīta ar Komisijas Regulu (EEK) Nr. 3714/92 [7], noteikta palīdzība cilvēka uzturam domāto kartupeļu vietējai ražošanai Madeirā un sēklas kartupeļu un lapu cigoriņu vietējai ražošanai Azoru salās; tā kā palīdzības apjomi būtu jāpielāgo, ievērojot iepriekšminētos noteikumus; tā kā šajā Regulā paredzētie pasākumi saskan ar Sēklu pārvaldības komitejas atzinumu, IR PIEŅĒMUSI ŠO REGULU. 1. pants Palīdzība, kas minēta Regulas (EEK) Nr. 1600/92 16. un 27. pantā un ir samazināta saskaņā ar Regulas (EEK) Nr. 3824/92 2. pantu, ar šo noteikta ECU 494 uz hektāru. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1993. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 27. jūlijā Komisijas vārdā — Komisijas loceklis René Steichen [1] OV L 387, 31.12.1992., 1. lpp. [2] OV L 387, 31.12.1992., 29. lpp. [3] OV L 158, 30.6.1993., 18. lpp. [4] OV L 57, 10.3.1993., 18. lpp. [5] OV L 132, 29.5.1993., 114. lpp. [6] OV L 173, 27.6.1992., 1. lpp. [7] OV L 378, 23.12.1992., 23. lpp. --------------------------------------------------
Official Journal L 194 , 29/07/1994 P. 0032 - 0032

Finnish special edition: Chapter 3 Volume 59 P. 0203

Swedish special edition: Chapter 3 Volume 59 P. 0203



KOMISIJAS REGULA (EK) Nr. 1908/94 (1994. gada 27. jūlijs), ar kuru groza Regulu (EEK) Nr. 2048/90, ar ko nosaka sīki izstrādātus noteikumus par atbalsta sistēmas piemērošanu kokvilnas sīkražotājiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 27. aprīļa Regulu (EEK) Nr. 1152/90, ar kuru izveido atbalsta sistēmu kokvilnas sīkražotājiem1, kas grozīta ar Regulu (EEK) Nr. 2054/922, un jo īpaši tās 7. panta 1. punktu, tā kā Komisijas 1990. gada 18. jūlija Regulas (EEK) Nr. 2048/903, kurā jaunākie grozījumi izdarīti ar Regulu (EEK) Nr. 3023/934, 2. panta 1. punktā ir izklāstīti daži atbalsta piešķiršanas nosacījumi, lai nodrošinātu atbalsta sistēmas pienācīgu funkcionēšanu; tā kā ir izrādījies, ka iecerētais mērķis, proti, atbalsta piešķiršana kokvilnas ražotājiem, kas audzē kokvilnu tādā platībā, kas nepārsniedz 2,5 hektārus, atsevišķos gadījumos tiek apiets, fiktīvi sadalot tās platības, kas pārsniedz noteikto maksimālo platību, ļaujot viltus sīkražotājiem iesniegt pieteikumus par atbalstu kā faktiskiem ražotājiem; tā kā, lai novērstu šo nevēlamo tendenci, būtu jāparedz atbalsta piešķiršana vienīgi sīkražotājiem, kas ražo kokvilnu uz sava rēķina, IR PIEŅĒMUSI ŠO REGULU. 1. pants Regulu (EEK) Nr. 2048/90 groza šādi: 1. Regulas 2. panta 1. punktam pievieno šādu c) apakšpunktu: "c) pieteikuma iesniedzējs izlietojis šai kultūrai uz sava rēķina un ja a) apakšpunktā minētās darbības ir veicis viņš pats vai ja tās veiktas uz viņa atbildību." 2. Regulas 3. panta 4. punktam pievieno šādu ievilkumu: "- paziņojums, ka paziņojuma iesniedzējs apstrādājis attiecīgo platību uz sava rēķina." 3. Regulas 3. pantu papildina ar šādu 5. punktu: "5. Pieteikuma iesniedzējs pēc dalībvalsts pieprasījuma iesniedz pietiekamu pierādījumu, kas dalībvalstij apliecina 2. panta 1. punkta c) apakšpunktā izklāstīto nosacījumu izpildi." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1994./95. tirdzniecības gada. Šī regula uzliek saistības kopumā un ir tieši piemērojama visās dalībvalstīs. Briselē, 1994 gada 27. jūlijā Komisijas vārdā Komisijas loceklis René Steichen 1 OV L 116, 8.5.1990., 1. lpp. 2 OV L 215, 30.7.1992., 13. lpp. 3 OV L 187, 19.7.1990., 29. lpp. 4 OV L 270, 30.10.1993., 65. lpp.
Oficiālais Vēstnesis L 335 , 23/12/1994 Lpp. 0006 - 0006

Speciālizdevums somu valodā: Nodaļa 1 Sējums 3 Lpp. 0226

Speciālizdevums zviedru valodā: Nodaļa 1 Sējums 3 Lpp. 0226



Padomes Regula (EOTK, EK, Euratom) Nr. 3163/94 (1994. gada 19. decembris), ar kuru groza Regulu (Euratom, EOTK, EEK) Nr. 549/69, ar ko nosaka Eiropas Kopienu ierēdņu un citu darbinieku kategorijas, uz kurām attiecas Protokola par privilēģijām un imunitāti Eiropas Kopienās 12. pants, 13. panta otrā daļa un 14. pants EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, un jo īpaši tā 28. panta pirmo daļu, ņemot vērā Protokolu par privilēģijām un imunitāti Eiropas Kopienās, un jo īpaši tā 16. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Revīzijas tiesas atzinumu [3], ņemot vērā Tiesas atzinumu [4], tā kā Padomes Regulas (Euratom, EOTK, EEK) Nr. 549/69 (1969. gada 25. marts), ar ko nosaka Eiropas Kopienu ierēdņu un citu darbinieku kategorijas, uz kurām attiecas Protokola par privilēģijām un imunitāti Eiropas Kopienās 12. pants, 13. panta otrā daļa un 14. pants [5], piemērošanu ir lietderīgi paplašināt uz Eiropas Investīciju fondu, lai nodrošinātu, ka Eiropas Investīciju fonda locekļi un struktūrvienības un fonda personāls, ņemot vērā viņu pienākumus un atbildību, un viņu īpašo stāvokli, izmanto tās pašas privilēģijas, imunitāti un atvieglojumus, IR PIEŅĒMUSI ŠO REGULU. 1. pants Regulā (Euratom, EOTK, EEK) Nr. 549/69 iekļauj šādu pantu: "4.b pants Protokola 12. pantā, 13. panta otrajā daļā un 14. pantā paredzētās privilēģijas un imunitāti — saskaņā ar tiem pašiem nosacījumiem un tiem pašiem ierobežojumiem, kas noteikti šīs regulas 1., 2. un 3. pantā — piemēro attiecībā uz: - Eiropas Investīciju fonda struktūrvienību locekļiem, kas pilda savus pienākumus, - Eiropas Investīciju fonda personālu, - personām, kas saņem Eiropas Investīciju fonda maksātu invaliditātes vai vecuma pensiju vai apgādnieka zaudējuma pensiju." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 19. decembrī Padomes vārdā — priekšsēdētājs K. Kinkel [1] OV C 162, 14.6.1994., 9. lpp. [2] OV C 323, 21.11.1994. [3] OV C 291, 19.10.1994., 19. lpp. [4] Atzinums izsūtīts 1994. gada 7. oktobrī (vēl nav publicēts Oficiālajā Vēstnesī). [5] OV L 74, 27.3.1969., 1. lpp. Regulā jaunākie grozījumi izdarīti ar Regulu (EOTK, Euratom, EK) Nr. 3607/93 (OV L 332, 31.12.1993., 11. lpp.). --------------------------------------------------
Oficiālais Vēstnesis L 098 , 16/04/1994 Lpp. 0022 - 0022

Speciālizdevums somu valodā: Nodaļa 3 Sējums 56 Lpp. 0311

Speciālizdevums zviedru valodā: Nodaļa 3 Sējums 56 Lpp. 0311



Komisijas Regula (EK) Nr. 852/94 (1994. gada 15. aprīlis), ar kuru groza Regulu (EEK) Nr. 890/78, ar ko nosaka sīki izstrādātus apiņu sertifikācijas noteikumus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3124/92 [2], un jo īpaši tās 2. panta 5. punktu, tā kā 8. panta 1. un 2. punktā Padomes 1977. gada 19. jūlija Regulā (EEK) Nr. 1784/77 par apiņu sertifikāciju [3], kurā jaunākie grozījumi izdarīti ar Regulu (EEK) Nr. 1987/93 [4], definēti nosacījumi, ar kādiem apiņus drīkst sajaukt apgrozībā esošajos produktos; tā kā tomēr uz alus darītavā veikto sajaukšanu paša alus darītāja izmantošanai minētais noteikums neattiecas, jo šādi produkti nav apgrozībā; tā kā ir arī noteikti izņēmumi, ievērojot Regulas (EEK) Nr. 1784/77 1. panta 1. punkta e) apakšpunktu, izslēdzot no obligātās sertifikācijas procedūras, lai lieki nekavētu alus darītāju rīcības brīvību viņu pašu biznesā; tā kā, lai novērstu no apiņu maisījumiem iegūto produktu nonākšanu tirgū, šis aizliegums ir jānorāda uz šādu izstrādājumu iepakojumiem un uz dokumentiem, kas tiem pievienoti; tā kā tādēļ attiecīgi būtu jāgroza Komisijas Regula (EEK) Nr. 890/78 [5], kurā jaunākie grozījumi izdarīti ar Regulu (EEK) Nr. 2928/93 [6]; tā kā šajā regulā paredzētie pasākumi ir saskaņā ar Apiņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 890/78 10. panta punktam c) pievieno šādu tekstu: "Apiņu sajaukumu gadījumā dokumentos un uz iepakojuma ir jāiekļauj šāds papildu norādījums: "Apiņu maisījums pašu lietošanai; tirgot nedrīkst"." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 15. aprīlī Komisijas vārdā — Komisijas loceklis René Steichen [1] OV L 175, 4.8.1971., 1. lpp. [2] OV L 313, 30.10.1992., 1. lpp. [3] OV L 200, 8.8.1977., 1. lpp. [4] OV L 182, 24.7.1993., 1. lpp. [5] OV L 117, 29.4.1978., 43. lpp. [6] OV L 265, 26.10.1993., 4. lpp. --------------------------------------------------
Oficiālais Vēstnesis L 298 , 19/11/1994 Lpp. 0024 - 0024

Speciālizdevums somu valodā: Nodaļa 3 Sējums 63 Lpp. 0009

Speciālizdevums zviedru valodā: Nodaļa 3 Sējums 63 Lpp. 0009



Komisijas Regula (EK) Nr. 2813/94 (1994. gada 18. novembris), ar ko groza Regulu (EEK) Nr. 2837/93, ar kuru nosaka sīki izstrādātus noteikumus, lai piemērotu Padomes Regulu (EEK) Nr. 2019/93 attiecībā uz olīvu biržu uzturēšanu tradicionālajās olīvu audzēšanas platībās EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 19. jūlija Regulu (EEK) Nr. 2019/93, ar ko mazajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [1] un kas grozīta ar Komisijas Regulu (EK) Nr. 822/94 [2] un jo īpaši tās 11. panta 2. punktu, tā kā Komisijas 1993. gada 18. oktobra Regula (EEK) Nr. 2837/93 [3], kas grozīta ar Regulu (EK) Nr. 3499/93 [4], paredz minimālo olīvkoku blīvumu platībās, par kurām pretendē uz atbalstu; tā kā pieredze atbalsta shēmas piemērošanā rāda, ka ar šo noteikumu nav panākts mērķis nesniegt atbalstu tām platībām, kuras to zemā koku blīvuma dēļ nevar uzskatīt par īstām olīvu birzīm; tā kā tādēļ būtu jāparedz lielāks minimālais koku blīvums un veids, kā to aprēķina; tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2837/93 1.a pantu aizstāj ar šādu pantu: "a) ar minimālo blīvumu 80 koki uz hektāru. Blīvumu aprēķina katram saimniecības zemes gabalam, kurā aug olīvkoki" . 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 18. novembrī Komisijas vārdā — Komisijas loceklis René Steichen [1] OV L 184, 27.7.1993., 1. lpp. [2] OV L 95, 14.4.1994., 1. lpp. [3] OV L 260, 19.10.1993., 5. lpp. [4] OV L 319, 21.12.1993., 22. lpp. --------------------------------------------------
Oficiālais Vēstnesis L 041 , 23/02/1995 Lpp. 0003 - 0003



Padomes Regula (EK) Nr. 356/95 (1995. gada 20. februāris), ar ko groza Regulu (EK) Nr. 3286/94, ar kuru nosaka Kopienas procedūras kopējās tirdzniecības politikas jomā, lai nodrošinātu, ka Kopienā tiek īstenotas tiesības saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas (PTO) vadībā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā saskaņā ar Regulu (EK) Nr. 3286/94 [1] Padome pieņēma Kopienas procedūras, lai nodrošinātu, ka Kopiena īsteno tiesības, kas Kopienai tiek piešķirtas ar starptautiskās tirdzniecības noteikumiem; tā kā ar Regulas (EK) Nr. 3286/94 15. panta 2. punktu tika atcelta Padomes 1984. gada 17. septembra Regula (EEK) Nr. 2641/84 par kopējās tirdzniecības politikas nostiprināšanu, jo īpaši attiecībā uz aizsardzību pret nelikumīgām komercdarbībām [2]; tā kā saskaņā ar tās 16. panta 1. punktu Regulu (EK) Nr. 3286/94 piemēro tiesas procesiem, kas ierosināti pēc 1995. gada 1. janvāra; tā kā tādēļ būtu jāgroza Regulas (EK) Nr. 3286/94 15. panta 2. punkts un 16. panta 1. punkts, lai precizētu, ka Regulu (EK) Nr. 3286/94 piemēro arī tiem tiesas procesiem, kuri 1995. gada 1. janvārī vēl nav izšķirti, bet attiecībā pret kuriem Kopienas izmeklēšanas procedūras ir pabeigtas, IR PIEŅĒMUSI ŠO REGULU. 1. pants Regulu (EK) Nr. 3286/94 groza šādi: 1. Regulas 15. panta 2. punktu aizstāj ar šādu tekstu: "2. Regula (EEK) Nr. 2641/84 tiek atcelta. Atsauces uz atcelto regulu attiecīgajos gadījumos uzskata par atsaucēm uz šo regulu." 2. Regulas 16. pantu aizstāj ar šo: "16. pants Stāšanās spēkā Šī regula stājas spēkā 1995. gada 1. janvārī. To piemēro tiesas procesiem, kas ierosināti pēc šā datuma, kā arī tiesas procesiem, kuri nav izšķirti līdz šai dienai un attiecībā pret kuriem Kopienas izmeklēšanas procedūras ir pabeigtas." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. janvāra. Regula uzliek saistības kopumā un ir tieši piemērojama visās dalībvalstīs. Briselē, 1995. gada 20. februārī Padomes vārdā — priekšsēdētājs E. Alphandéry [1] OV L 349, 31.12.1994., 71. lpp. [2] OV L 252, 29.9.1984., 1. lpp. Regula, kas grozīta ar Regulu (EK) Nr. 522/94 (OV L 66, 10.3.1994., 10. lpp.). --------------------------------------------------
Oficiālais Vēstnesis L 133 , 17/06/1995 Lpp. 0001 - 0001



Padomes Regula (EK) Nr. 1366/95 (1995. gada 12. jūnijs), ar ko groza Regulu (EEK) Nr. 3906/89, lai attiecinātu ekonomisko palīdzību arī uz Horvātiju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Regula (EEK) Nr. 3906/89 [3] paredz ekonomiskā un humānā atbalsta darbības, lai sekmētu ekonomisko un sociālo reformu procesu dažās Centrāleiropas un Austrumeiropas valstīs; tā kā minētās regulas pielikumā ir to valstu saraksts, kuras var saņemt šādu atbalstu; tā kā, ņemot vērā Horvātijas neatkarību, šo valsti vajadzētu iekļaut saņēmēju sarakstā, lai tā var saņemt atbalstu saskaņā ar Regulu (EEK) Nr. 3906/89; tā kā var uzskatīt, ka ir izpildīti nosacījumi, kas ļauj iekļaut Horvātiju saņēmēju valstu vidū, IR PIEŅĒMUSI ŠO REGULU. 1. pants Regulas (EEK) Nr. 3906/89 pielikumā iekļautajam sarakstam pievieno šādu valsti: "Horvātija". 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 12. jūnijā Padomes vārdā — priekšsēdētājs H. de Charette [1] OV C 360, 17 124. 1994. [2] OV C 126, 22.5.1995. [3] OV L 375, 23.12.1989., 11. lpp. Regulā jaunākie grozījumi izdarīti ar Regulu (EEK) Nr. 1764/93 (OV L 162, 30.6.1993., 1. lpp.). --------------------------------------------------
Oficiālais Vēstnesis L 285 , 29/11/1995 Lpp. 0011 - 0011



Komisijas Regula (EK) Nr. 2739/95 (1995. gada 28. novembris), ar ko groza Regulu (EK) Nr. 1370/95, kura paredz sīki izstrādātus noteikumus eksporta licenču sistēmas ieviešanai cūkgaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un ar Regulu (EK) Nr. 3290/94 [2], un jo īpaši tās 8. panta 2. punktu un 13. panta 12. punktu, tā kā Komisijas Regulā (EK) Nr. 1370/95 [3] ir paredzēti sīki izstrādāti noteikumi eksporta licenču sistēmas ieviešanai cūkgaļas nozarē; tā kā, lai garantētu eksportētājiem vienlīdzīgu piekļuvi eksporta licencēm, pieteikumu iesniegšanas laika posms, kas ilgst no pirmdienas līdz trešdienai, būtu jāpagarina par vienu dienu, ja minētās dienas ir brīvdienas dalībvalsts kompetentajām iestādēm; tā kā šajā regulā paredzētie pasākumi ir saskaņā ar Cūkgaļas vadības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1370/95 groza šādi: 1. Regulas 3. panta 1. punktu papildina ar šādu daļu: "Tomēr, ja minētās trīs dienas ir brīvdienas dalībvalsts kompetentajām iestādēm, tad attiecīgajā dalībvalstī pieteikumus var iesniegt tajā ceturtdienā, kas seko minētajam laika posmam." 2. Regulas 7. panta 1. punkta ievada teikumu aizstāj ar šādu teikumu: "1. Dalībvalstis pa faksu ziņo Komisijai katru trešdienu no plkst. 13.00 vai, ja piemēro 3. panta 1. punkta otro daļu, katru ceturtdienu no plkst. 13.00 attiecībā uz iepriekšējo laika posmu:". 3. Regulas II pielikumā svītro vārdus "no pirmdienas… līdz trešdienai…". 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 28. novembrī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 349, 31.12.1994., 105. lpp. [3] OV L 133, 17.6.1995., 9. lpp. --------------------------------------------------
Oficiālais Vēstnesis L 073 , 01/04/1995 Lpp. 0066 - 0066



Komisijas Regula (EK) Nr. 737/95 1995. gada 30. marts par melnā paltusa zvejas pārtraukšanu, ko veic kuģi, kuri peld zem dalībvalsts karoga EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 2847/93, ar ko ievieš kontroles sistēmu, kura piemērojama kopējai zivsaimniecības politikai [1], un jo īpaši tās 21. panta 3. punktu, tā kā Padomes 1994. gada 20. decembra Regulā (EK) Nr. 3377/94, ar ko laikposmam līdz 1995. gada 31. martam dalībvalstīm piešķir konkrētas nozvejas kvotas kuģiem, kuri zvejo Norvēģijas ekskluzīvajā ekonomiskajā zonā un zvejas zonā pie Jana Majena salas [2], paredzētas melnā paltusa kvotas 1995. gadam; tā kā, lai nodrošinātu atbilstību noteikumiem, kas attiecas uz krājumu nozvejas kvantitatīvajiem ierobežojumiem atbilstīgi kvotām, Komisijai jānosaka diena, līdz kurai nozveju, ko veikuši kuģi, kuri peld zem dalībvalsts karoga, uzskata par tādu, kas izsmēlusi piešķirto kvotu; tā kā saskaņā ar informāciju, kas sniegta Komisijai, melnā paltusa nozveja ICES I, II a un II b zonā (Norvēģijas ūdeņos uz ziemeļiem no 62oN), ko veikuši kuģi, kuri peld ar dalībvalsts karogu vai ir reģistrēti dalībvalstī, ir sasnieguši kvotu, kas piešķirta 1995. gadam, IR PIEŅĒMUSI ŠO REGULU: 1. pants Melnā paltusa nozveju ICES I, II a un II b zonā (Norvēģijas ūdeņos uz ziemeļiem no 62oN), ko veikuši kuģi, kuri peld zem dalībvalsts karoga vai ir reģistrēti dalībvalstī, uzskata par tādu, kas izsmēlusi kvotu, kura Kopienai piešķirta par 1995. gadu. Melnā paltusa zveja ICES I, II a un b zonā (Norvēģijas ūdeņos uz ziemeļiem no 62oN) ir aizliegta, ja to veic kuģi, kuri peld ar dalībvalsts karogu vai ir reģistrēti dalībvalstī, aizliegts arī šādus krājumus, ko nozvejojuši iepriekšminētie kuģi, atstāt uz klāja, pārkraut un izcelt krastā pēc dienas, kad stājas spēkā šī regula. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 30. martā Komisijas vārdā — Komisijas locekle Emma Bonino [1] OV L 261, 20.10.1993., 1. lpp. [2] OV L 363, 31.12.1994., 122. lpp. --------------------------------------------------
Oficiālais Vēstnesis L 037 , 15/02/1996 Lpp. 0018 - 0018



Komisijas Regula (EK) Nr. 285/96 (1996. gada 14. februāris), ar kuru groza Regulu (EK) Nr. 1162/95, ar ko paredz īpašus sīki izstrādātus noteikumus par to, kā piemērot importa un eksporta licenču sistēmu attiecībā uz labību un rīsiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/95 [2], un jo īpaši tās 16. panta 1. punktu un 17. panta 1. punktu, tā kā Komisijas Regulā (EK) Nr. 1162/95 [3], kurā jaunākie grozījumi izdarīti ar Regulu (EK) Nr. 2917/95 [4], ir paredzēti īpaši sīki izstrādāti noteikumi par to, kā piemērot importa un eksporta licenču sistēmu attiecībā uz labību un rīsiem; tā kā Komisijas Regulā (EK) Nr. 1501/95 [5], kurā jaunākie grozījumi izdarīti ar Regulu (EK) Nr. 95/96 [6], attiecībā uz Regulas (EEK) Nr. 1766/92 16. panta piemērošanu noteikti pasākumi, kas jāveic, ja Kopienas tirgū rodas traucējumi vai ja šādi traucējumi varētu rasties, un jo īpaši eksporta nodokļu piemērošanas nosacījumi; tā kā, ņemot vērā to, ka starptautiskos nolīgumos vai citās papildu programmās paredzētie Kopienas un valstu pārtikas atbalsta pasākumi, kā arī citi Kopienas bezmaksas piegādes pasākumi ir nekomerciāli, šajā nolūkā veiktais eksports ir atbrīvots no eksporta nodokļiem, kas piemērojami komerciālam eksportam, labības tirgū rodoties traucējumiem; tā kā Regulas (EK) Nr. 1162/95 5. panta noteikumi atbilstīgi jāpielāgo, piemērojot tos arī labībai un labības duktiem; tā kā šajā regulā paredzētie pasākumi ir saskaņā ar Labības nozares pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1162/95 5. pantu groza šādi: "5. pants Komisijas Regulas (EK) Nr. 1501/95 [7] 15. panta otrajā daļā un Regulas (EEK) Nr. 1418/76 17. panta 10. punktā, eksporta licenču 22. iedaļā iekļauj vienu no šādiem ierakstiem: - Gravamen a la exportación no aplicable, - Eksportafgift ikke anvendelig, - Ausfuhrabgabe nicht anwendbar, - Μη εφαρμοζόμενος φόρος κατά την εξαγωγή, - Export tax not applicable, - Taxe à l’exportation non applicable, - Tassa all’esportazione non applicabile, - Uitvoerbelasting niet van toepassing, - Taxa de exportação não aplicável, - Vientimaksua ei sovelleta, - Exportavgift icke tillämplig." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 14. februārī Komisijas vārdā — Komisijas loceklis Franz Fischler [1] OV L 181, 1.7.1992., 21. lpp. [2] OV L 179, 29.7.1995., 1. lpp. [3] OV L 117, 24.5.1995., 2. lpp. [4] OV L 305, 19.12.1995., 53. lpp. [5] OV L 147, 30.6.1995., 7. lpp. [6] OV L 18, 24.1.1996., 10. lpp. [7] OV L 147, 30.6.1995., 7. lpp. --------------------------------------------------